# **DECIZIA ETAPEI DE ÎNCADRARE**

## Nr. număr din 27.03.2017

Draft

Ca urmare a solicitării de emitere a acordului de mediu adresate de **SC MICHELIN ROMANIA SA** , cu sediul în Str. Oraşul Voluntari, Şoseaua Bucureşti Nord nr. 10, Global Citiy Business Parc cladirea O1 etaj 3,2, ...., înregistrată la APM Salaj cu nr. 1231/03.03.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 27.03.2017, că proiectul **Construire cabină rapaus, amenajare parcare şi împrejmuire poarta 3,** propus a fi amplasat în Municipiul Zalău, B-dul Mihai Viteazu, zona Intersecţiei str. Industriei cu str. Simion Bărnuţiu, nr. 83, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, la pct. 10, lit.a)şi pct. 13, lit. a)

Beneficiarul investitiei este SC Michelin România SA cu sediul in orasul Voluntari, soseaua Bucuresti Nord, nr. 10, Global City Buisness Park, cladirea O1, etaj 3 si 2, camera 1, judetul Ilfov.

Terenul pe care se propune realizarea investitiei sus amintite, apartine SC Michelin Romania SA, fiind situat în municipiul Zalău, b-dul Mihai Viteazul, nr.83 (in incinta fabricii de anvelope - Michelin). Zona in care se va intervini este situata in partea vestica a incintei fabricii de anvelope Michelin. Scopul investitiei este realizarea unor spatii in care conducatorii auto (care aprovizioneaza SC Michelin SA – puncte de lucru Zalau ) se vor odihni si vor servi masa. Terenul studiat este imprejmuit iar imprejmuirea propusa se va realiza in interiorul incintei, in vederea separarii obiectelor propuse de restul fabricii.

Investitia va consta în realizarea a trei obiecte astfel:

- Obiect 1 – cabina repaus;

- Obiect 2 – parcare;

- Obiect 3 – imprejmuire.

**Obiect 1 –** **cabina repaus**

Regimul de inaltime al cladirii propuse va fi parter si va avea o suprafata construita de 54.54 mp.

Sistemul constructiv:

Structura de rezistenţă a cladirii va fi alcătuită din:

- cadre metalice (stâlpi şi grinzi metalice);

- planşeu din tablă cutată, aşezate pe grinzi metalice;

Închideri:

- pereţi de închidere tip sandwich, realizaţi din tablă si vată minerală;

Compartimentări:

- din panouri termoizolante tip sandwich, cu miez din vată minerală 150 mm între profile metalice, realizate pe șantier; fețele interioare vor fi din panouri de gips-carton în 2 straturi și finisaj tapet PVC.

- uşi interioare din pvc;

Finisaje interioare:

1. pardoseli – gresie antiderapanta;

Finisaje exterioare

- tablă cutată, culoare gri;

- tâmplărie aluminiu cu geam termopan;

Acoperişul şi învelitoarea

- acoperişul va fi de tip terasă, protejat cu o membrană hidroizolantă E.P.D.M.

**Obiect 2 – parcare**

Accesul autovehiculelor la parcare se va face din bulevardul Mihai Viteazul prin intermediul unui drum propus pentru realizare.

Parcarea se va realiza sub forma unei platforme betonate cu urmatoarele straturi:

- 23cm dale de beton de ciment BCR4.5

- folie din polietilena

- 20cm strat de baza de balast stabilizat cu lianţi hidraulici

- 15cm strat de fundatie de balast

- 20cm strat de forma din materiale granulare

- geotextil netesut tip 1

- teren de fundare pamant tip P5.

Nr. locuri de parcare: 23.

- Aria suprafeței asfaltate pentru amenajarea parcării este de 4815,00 mp, din care:

1. Aria zonei de circulație în parcare a camioanelor este de 1665,00 mp.

**Obiect 3 – imprejmuire**

Imprejmuirea se va realiza din panouri bordurate pe soclu de beton.

Apele meteorice rezultate de pe platforma parcarii se vor conduce la rigola pluviala ce se va realiza pe amplasament, evacuarea apelor se va face in canalizarea menajera M 1 dupa ce in prealabil vor trece prin separatorul de produse petroliere.

Anexam breviarul de calcul si tipul separatorului.

1. Cabina repaus cu Sc=54,54 mp si urmatoarele functiuni pe nivele:



1. oficiu/sală mese S = 12,79 mp pard. gresie antiderapantă
2. sală odihnă S = 18,05 mp pard. gresie antiderapantă
3. duș + vestiar S = 5,24 mp pard. gresie antiderapantă
4. g.s. S = 8,87 mp pard. gresie antiderapantă
5. Parcare cu 23 locuri de parcare
6. Imprejmuire realizata pe soclu de beton si panouri bordurate.

**a.** Racordarea la reţeaua de drumuri

- Accesul la parcare si la cabina de repaus se va face pe latura vestica a amplasamentului, prin intermediul unui drum existent din sensul giratoriu (intersectia strazii Industriilor cu strada Simion Barnutiu);

b2) cumularea cu alte proiecte: nu este cazul .

b3) utilizarea resurselor naturale: Alimentarea cu energie electrică a obiectivului se va realiza de la reţeaua de energie electrică existentă din zonă. Încălzirea spaţiului se va realiza cu ajutorul unei centrale termice cu funcţionare pe combustibil gazos ;

Alimentarea cu apă: - sistem de alimentare cu apă racordat la reţeaua de canalizare a oraşului ;

- pentru cabina repaus alimentarea cu apa se va asigura de la reteaua de alimentare cu apa existent pe amplasament;

b4) evacuarea apelor uzate: - apele uzate tehnologice vor fi evacuate prin rigola de colectare prin decantor separator de produse petroliere iar după preepurare se vor evacuate în canalizarea menajeră dupa care vor fi deversate in canalizarea menajera existenta (canalizarea M 1,care colecteaza apele din zona SATIA DE SOLUTII si GOSPODARIA DE CARBURANTI). .

b5) producţia de deşeuri: vor rezulta deşeuri pe durata realizării proiectului, necesitând implementarea unui sistem pentru gestionarea deşeurilor cf. legislaţiei specifice în vigoare; pentru organizarea de şantier se impune executarea unor lucrări pregătitoare şi asigurarea mijloacelor materiale şi umane.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare.

b7) riscul de accident, ţinându-se seama în special de substanţele şi tehnologiile utilizate: - nu este cazul.

c) . Localizarea proiectului:

c1) utilizarea existentă a terenului: conform certificatului de urbanism nr.45 din 17.01.2017 emis de Primăria Municipiului Zalău. ,

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul.

c3) capacitatea de absorbţie a mediului: - nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul.

d3) mărimea şi complexitatea impactului: - impact redus pe perioada de execuţie şi funcţionare. În perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: - redusă, pe perioada de execuţie şi funcţionare.

d5) durata, frecvenţa şi reversibilitatea impactului: - Perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie.

În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

1. Titularul proiectului are obligaţia de a notifica în scris autoritatea competenta pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare;
2. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor;
3. Respectarea prevederilor actelor/avizelor emise de alte autorităţi pentru prezentul proiect;
4. Respectarea prevederilor Ord. MS nr. 119/2014, privind nivelul de zgomot;
5. Realizarea reţelelor de canalizare etanşe pentru a preveni poluarea solului şi a pânzei freatice;
6. Interzicerea depozitării direct pe sol a deşeurilor sau a materialelor cu pericol de poluare;
7. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
8. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor.";

***Conform prevederilor Ord. nr. 1798/2007 cu modificările şi completările ulterioare, pentru aprobarea Procedurii de emitere a autorizaţiei de mediu, titularul are obligaţia ca la finalizarea investiţiei şi la punerea în funcţiune a obiectivului să solicite şi să obţină revizuire autorizaţiei de mediu.***

La şedinţa CAT din data de 27.03.2017 au fost solicitate următoarele acte/avize:

Notificare SGA ;

.

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Dr. ing. Aurica GREC**

**Şef serviciu Avize, Acorduri, Autorizaţii,**

**ing. Gizella Balint**

Întocmit,

ing. Filomela Pop